b'\n_START_ARTICLE_\nEnonkoski\n_START_SECTION_\nMaantiede\n_START_PARAGRAPH_\nEnonkoski on saaristokunta. Saimaan syv\xc3\xa4v\xc3\xa4yl\xc3\xa4 kulkee kunnan alueen halki, mink\xc3\xa4 ansiosta Enonkoski on veneilij\xc3\xb6iden suosima. Runsaat vesist\xc3\xb6t antavat mahdollisuuden kalastukseen ja luonnossa liikkumiseen. Talvisin Enonkoskella yll\xc3\xa4pidet\xc3\xa4\xc3\xa4n liikuntapaikkoja, j\xc3\xa4\xc3\xa4latuja ja retkiluistelurataa._NEWLINE_Enonkosken alueella sijaitsevassa Koloveden kansallispuistossa on s\xc3\xa4ilynyt l\xc3\xa4hes luonnontilassa jylh\xc3\xa4\xc3\xa4, kallioista er\xc3\xa4maaluontoa. Se on my\xc3\xb6s yhdess\xc3\xa4 Linnansaaren kansallispuiston kanssa ainoa suojeltu saimaannorpan elinymp\xc3\xa4rist\xc3\xb6._NEWLINE_Enonkosken Natura-kohteet Joutenvesi - Pyyvesi ja Kolovesi - Vaaluvirta - Pyttyselk\xc3\xa4 ovat  my\xc3\xb6s norppa-aluetta._NEWLINE_Ihamaniemen kyl\xc3\xa4ss\xc3\xa4 on Suomen ainoa luterilainen luostari, Enonkosken luostari.  Kirkonkyl\xc3\xa4ll\xc3\xa4 sijaitsee my\xc3\xb6s museosillaksi hyv\xc3\xa4ksytty vanha kivisilta.\n_START_SECTION_\nKyl\xc3\xa4t\n_START_PARAGRAPH_\nHanhij\xc3\xa4rvi, Hyypi\xc3\xa4nniemi, Ihamaniemi, Karvila, Kattilanm\xc3\xa4ki, Jokisivu, Laasala, Muhola, Paakkunala, Rekitaipale, Simanala, Suurim\xc3\xa4ki, Vuorikoski ja V\xc3\xa4\xc3\xa4r\xc3\xa4ntaus.\n_START_SECTION_\nHistoria\n_START_PARAGRAPH_\nEnonkosken kunta on perustettu 1882. Kangassaarella on toiminut eri aikoina lasitehdas, h\xc3\xb6yrysaha ja laivatelakka.\n_START_SECTION_\nTalous\n_START_PARAGRAPH_\nVuonna 2015 kunnassa oli 375 ty\xc3\xb6paikkaa. Niist\xc3\xa4 23\xc2\xa0% oli alkutuotannossa (maa-, mets\xc3\xa4- ja kalataloudessa), 67\xc2\xa0% palveluissa ja 5,6\xc2\xa0% jalostuksessa. Vuonna 2016 ty\xc3\xb6tt\xc3\xb6mi\xc3\xa4 oli 17,1\xc2\xa0%, noin kolme ja puoli prosenttiyksikk\xc3\xb6\xc3\xa4 enemm\xc3\xa4n kuin maassa keskim\xc3\xa4\xc3\xa4rin._NEWLINE_Vuonna 2016 suurimmat yhteis\xc3\xb6veron maksajat olivat  Tilintarkastus Saram\xc3\xa4ki,  I-S Ter\xc3\xa4stekniikka ja  Mets\xc3\xa4koneurakointi Huttunen.\n_START_SECTION_\nTaajamat\n_START_PARAGRAPH_\nVuoden 2017 lopussa Enonkoskella oli 1 416 asukasta, joista 555 asui taajamissa, 837 haja-asutusalueilla ja 24 asukkaan asuinpaikan koordinaatit eiv\xc3\xa4t olleet tiedossa. Taajama-aste lasketaan niist\xc3\xa4 asukkaista, joiden asuinpaikan koordinaatit ovat tiedossa; Enonkosken taajama-aste on 39,9\xc2\xa0%. Enonkosken taajamav\xc3\xa4est\xc3\xb6 kuuluu vain yhteen taajamaan eli kunnan keskustaajamaan Enonkosken kirkonkyl\xc3\xa4\xc3\xa4n, jossa oli vuoden 2017 lopussa 555 asukasta.\n_START_SECTION_\nIlmastokuormitus\n_START_PARAGRAPH_\nHiilidioksidiekvivalentti (CO2-ekv tai CO2-ekvivalentti) on ilmastotieteess\xc3\xa4 k\xc3\xa4ytetty suure, joka kuvaa kasvihuonekaasujen yhteenlaskettua ilmastoa l\xc3\xa4mmitt\xc3\xa4v\xc3\xa4\xc3\xa4 vaikutusta._NEWLINE_Vuoden 2010 laskelmien mukaan asukaskohtainen hiilijalanj\xc3\xa4lki oli Enonkoskella Etel\xc3\xa4-Savon kolmanneksi pienin: 8 600 CO2-ekv/asukas. Laskelmissa on huomioitu mm. l\xc3\xa4mmitys, s\xc3\xa4hk\xc3\xb6n kulutus, teollisuuden ym. polttoaine, liikenne ja maatalous. Etel\xc3\xa4-Savossa keskim\xc3\xa4\xc3\xa4r\xc3\xa4inen hiilijalanj\xc3\xa4lki oli 9 600 CO2-ekv/asukas. Suomalaisten keskim\xc3\xa4\xc3\xa4r\xc3\xa4inen hiilijalanj\xc3\xa4lki oli 13 900 CO2-ekv.\n_START_SECTION_\nTapahtumia\n_START_PARAGRAPH_\nJokavuotiset Kalamarkkinat hein\xc3\xa4kuussa, Enonkosken kes\xc3\xa4tapahtuma, Hiekanveiston EM kes\xc3\xa4-hein\xc3\xa4kuussa Joulukuhinat.\n_START_SECTION_\nUrheilu\n_START_PARAGRAPH_\nEnonkoskelainen lentopalloseura Enonkosken Pyrint\xc3\xb6 . Jalkapalloseura Karvilan Kivekk\xc3\xa4ill\xc3\xa4 on useita juniorijoukkueita, harrastejoukkueita. Enonkosken Urheilijat harjoittaa yleisurheilu-, hiihto- ja suunnistustoimintaa. Enonkosken Urheilijoihin kuuluva Hanhij\xc3\xa4rven Pojat ry harjoittaa perheliikuntaa sek\xc3\xa4 toimii tapahtumien j\xc3\xa4rjest\xc3\xa4j\xc3\xa4n\xc3\xa4. Soutuseura _NEWLINE_Enonkosken Kohina ry toimii aktiivisesti samoin kuin Enonkosken  Voimistelu- ja kuntoliikuntaseura ry, Kaivoksen Kalamiehet ry ja Enonkosken Tennis ry.\n_START_SECTION_\nAlueliitokset Savonlinnaan\n_START_PARAGRAPH_\nEnonkosken naapurikunta Savonranta liittyi Savonlinnaan vuoden 2009 alussa. Koska kuntaliitos vaati yhteisen kuntarajan, eik\xc3\xa4 Savonrannalla ja Savonlinnalla sellaista ollut, liitettiin alueita yhdist\xc3\xa4m\xc3\xa4\xc3\xa4n Enonkosken pohjoisosasta 31,24 neli\xc3\xb6kilometrin kokoinen maakaistale uuteen Savonlinnan kaupunkiin. Kun my\xc3\xb6s Kerim\xc3\xa4ki ja Punkaharju vuoden 2013 alusta liitettiin Savonlinnaan, Enonkoski j\xc3\xa4i alueeltaan kokonaan Savonlinnan ymp\xc3\xa4r\xc3\xb6im\xc3\xa4ksi.\n_START_SECTION_\nRuokakulttuuri\n_START_PARAGRAPH_\nEnonkosken pit\xc3\xa4j\xc3\xa4ruoaksi nimettiin 1980-luvulla kapakalapaisti.'